L’Ajuntament de Sagunt ha reconegut el treball i esforç d’Antonio Comeche, campió d'Espanya de Recorreguts de Tir 2018 en la categoria de veterans
31 d’octubre 2018

L’alcalde de Sagunt, Quico Fernández, va rebre ahir, 30 d’octubre, en l’Ajuntament de Sagunt Antonio Comeche, campió d'Espanya de Recorreguts de Tir 2018 en la categoria de veterans.

  

El campió ha agraït el seu suport a la regidoria d'Esports de l'Ajuntament de Sagunt i a l'alcalde de Sagunt, Quico Fernández. L'esportista ha declarat que “**és un orgull dur la camiseta de Sagunt a  l’esquena, representar-vos com us mereixeu. Ha sigut un any molt dur perquè he entrenat molt i amb molt d'esforç personal però quan ixen els resultats tot siga benvingut i a continuar amb la lluita i a seguir lluitant, ací estem**”.

  

L'alcalde de Sagunt, Quico Fernández, ha manifestat la seua alegria per rebre "**un campió de la nostra ciutat**", com s'ha referit en esmentar a l'esportista i policia local Antonio Comeche. "**Cada any ens dóna moltes alegries com a veterà en l'esport de tir, en diverses modalitats**", ha afegit l'alcalde, que ha destacat "**el seu impressionant palmarés**", la destresa del qual redunda, segons Fernández, en la seua activitat professional, doncs "**ens sentim més segurs amb persones que tenen estes destreses i esperem que estiga durant molts anys al peu del canó**", ha finalitzat.

  

Antonio Comeche, funcionari en actiu de l'Ajuntament de Sagunt com a oficial de la Policia Local, s'ha proclamat este cap de setmana campió d'Espanya de Recorreguts de Tir en la categoria de veterans en el camp de tir de Valdemoro (Madrid), competició puntuable i valedora per a la classificació del rànquing anual nacional, davall les normes Internacionals d'I.P.S.C. Així mateix, va quedar cinqué en la classificació general i es va emportar l'or en la competició internacional que es va desenvolupar de forma paral·lela.

  

Comeche és esportista federat en la Reial Federació de Tir Olímpic de la Comunitat Valenciana, pel Club de Tir Olímpic de Llíria, competint en la modalitat de Recorreguts de Tir (R.R.T.T.), tant en l'àmbit de la Comunitat com en l'àmbit nacional i internacional.

  

Esta competició, que constava de 20 exercicis repartits en dos jornades amb 356 tirs mínims, està catalogada com a “nivell 3” per la dificultat i característiques dels exercicis. Per tant, va estar oberta a la participació internacional i es van desenvolupar dos competicions paral·leles, una el propi Campionat d'Espanya i l'altra la internacional, incloent-hi els esportistes que van participar de Veneçuela, Andorra, Portugal, Itàlia, Irlanda, França, Alemanya i Israel, sumant un total de 342 participants.

  

Una vegada finalitzat el Campionat d'Espanya 2018 es va classificar en cinquena posició en la classificació general. Es va proclamar campió d'Espanya en la seua categoria de veterans (sènior), i va arreplegar la medalla d'or i títol de la competició internacional com a campió de la categoria de veterans reconeguda per la I.P.S.C. Internacional. Estos resultats han provocat que Comeche puge a la cinquena posició en el rànquing nacional, la qual cosa l acosta al Campionat d'Europa de 2019.![](/media/p5wi2itb/03_c_img_3980.jpg)  

​

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-ha-reconegut-el-treball-i-esforc-d-antonio-comeche-campio-d-espanya-de-recorreguts-de-tir-2018-en-la-categoria-de-veterans/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-ha-reconegut-el-treball-i-esforc-d-antonio-comeche-campio-d-espanya-de-recorreguts-de-tir-2018-en-la-categoria-de-veterans/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-ha-reconegut-el-treball-i-esforc-d-antonio-comeche-campio-d-espanya-de-recorreguts-de-tir-2018-en-la-categoria-de-veterans/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-ha-reconegut-el-treball-i-esforc-d-antonio-comeche-campio-d-espanya-de-recorreguts-de-tir-2018-en-la-categoria-de-veterans/)